CELEX: 52006PC0557
Language: el
Date: 2006-09-29
Title: Πρόταση Απόφαση του Ευρωπαϊκου Κοινοβουλίου και του Συμβουλίου για την κατάργηση της οδηγίας 68/89/ΕΟΚ περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας

Σημαντική ανακοίνωση νομικού περιεχομένου

|

52006PC0557

Πρόταση Απόφαση του Ευρωπαϊκου Κοινοβουλίου και του Συμβουλίου για την κατάργηση της οδηγίας 68/89/ΕΟΚ περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας  /* COM/2006/0557 τελικό - COD 2006/0178 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.9.2006COM(2006) 557 τελικό2006/0178 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την κατάργηση της οδηγίας 68/89/ΕΟΚ περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασηςΣτις 16 Μαρτίου 2005 η Επιτροπή εξέδωσε μια σημαντική ανακοίνωση σχετικά με τη «Βελτίωση της νομοθεσίας για την ανάπτυξη και την απασχόληση στην Ευρωπαϊκή Ένωση» (COM (2005) 97), στην οποία τονίζεται η σημασία της απλούστευσης της εθνικής και της ευρωπαϊκής νομοθεσίας. Η βελτίωση της νομοθεσίας είναι αποφασιστικής σημασίας για τη βελτίωση της ανταγωνιστικότητας των ευρωπαϊκών επιχειρήσεων και για την επίτευξη των στόχων της ατζέντας της Λισαβόνας. Με τη βελτίωση της ποιότητας της νομοθεσίας και, επομένως, την περιστολή των περιττών δαπανών και την άρση των εμποδίων που παρακωλύουν την προσαρμογή και την καινοτομία, παρέχονται τα κατάλληλα κίνητρα και διαμορφώνονται οι συνθήκες αγοράς για την ανάπτυξη των επιχειρήσεων, έτσι ώστε να δημιουργηθεί η ευημερία που χρειάζονται οι οικονομίες μας.Όπως αναφέρεται στην ανακοίνωση της Επιτροπής «Εφαρμογή του κοινοτικού προγράμματος της Λισαβόνας: Στρατηγική για την απλούστευση του ρυθμιστικού περιβάλλοντος» (COM (2005) 535): «Η αναθεώρηση του κοινοτικού κεκτημένου πρέπει να γίνει μια συνεχής και συστηματική διαδικασία η οποία θα προσφέρει στο νομοθέτη τη δυνατότητα να αναθεωρεί τη νομοθεσία λαμβάνοντας υπόψη όλα τα νόμιμα συμφέροντα του ιδιωτικού και του δημόσιου τομέα.» Η ανακοίνωση καθορίζει ένα κυλιόμενο πρόγραμμα το οποίο αποτελεί μέρος της νέας στρατηγικής για την απλούστευση. Στο πρόγραμμα αυτό προσδιορίζονται εκείνα τα τμήματα της νομοθεσίας τα οποία προτίθεται να αναθεωρήσει και να αξιολογήσει η Επιτροπή, με σκοπό την απλούστευσή τους. Στο πρόγραμμα αυτό περιλαμβάνεται η οδηγία 68/89/ΕΟΚ του Συμβουλίου, της 23ης Ιανουαρίου 1968, περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας.Μετά την εξέταση της μεταφοράς και της εφαρμογής της οδηγίας αυτής, η Επιτροπή κατέληξε στην πρόταση κατάργησής της.2. Αποτελεσματα των διαβουλευσεων με τα ενδιαφερομενα μερη και αξιολογηση2.1. ΔιαβουλεύσειςΗ εξέταση για το κατά πόσο είναι χρήσιμο να διατηρηθεί η οδηγία 68/89/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας ως μέρος του κοινοτικού κεκτημένου, ξεκίνησε με βάση τη γνώμη που διατύπωσε κάθε κράτος μέλος, ο δασικός τομέας και οι δασικές βιομηχανίες σχετικά με ορισμένα έτη κατά τη διάρκεια των οποίων δεν είχαν εφαρμόσει γενικά την οδηγία στο εμπόριο ξυλείας. Οι ενδιαφερόμενοι δήλωσαν ότι οι μέθοδοι που χρησιμοποιήθηκαν για τη μέτρηση της ακατέργαστης ξυλείας ήταν διαφορετικές από εκείνες που περιγράφονται στην οδηγία. Επίσης, δεν αναφέρθηκε καμία περίπτωση παρεμπόδισης του εμπορίου ξυλείας λόγω μη συμφωνίας των παραγόντων της αγοράς όσον αφορά τη μέτρηση ή την ταξινόμηση της ακατέργαστης ξυλείας.Στο πλαίσιο των προπαρασκευαστικών εργασιών της Επιτροπής και σύμφωνα με τις αρχές της βελτίωσης της νομοθεσίας, πραγματοποιήθηκαν διαβουλεύσεις με τους ενδιαφερομένους μέσω της μόνιμης δασικής επιτροπής της Επιτροπής και της ομάδας εργασίας για την ανταγωνιστικότητα της συμβουλευτικής επιτροπής της Επιτροπής για την κοινοτική πολιτική στον τομέα της ξυλείας.Επιπλέον, απεστάλη στα κράτη μέλη και στις βιομηχανικές ομοσπονδίες ερωτηματολόγιο για να διαπιστωθεί εάν εφαρμόζεται η οδηγία και να συγκεντρωθούν οι απόψεις τους σχετικά με πιθανή κατάργηση της οδηγίας. Η έρευνα ξεκίνησε τον Ιούλιο του 2005 και οι απαντήσεις ελήφθησαν το φθινόπωρο.2.2. Αποτελέσματα της έρευναςΣτο ερωτηματολόγιο απάντησαν 19 κράτη μέλη και 11 εθνικές βιομηχανικές ομοσπονδίες.Το κύριο αποτέλεσμα της έρευνας, σύμφωνα με την πλειονότητα των κρατών μελών (2/3) και των εθνικών βιομηχανικών ομοσπονδιών (4/5) που πήραν μέρος στην έρευνα, είναι ότι η οδηγία δεν εφαρμόζεται στο εμπόριο ξυλείας. Οι κύριοι λόγοι που αναφέρθηκαν από τα κράτη μέλη και τη βιομηχανία για τη μη εφαρμογή της οδηγίας ήταν οι ακόλουθοι:-  οι μέθοδοι μέτρησης και ταξινόμησης που προβλέπει η οδηγία διαφέρουν από τις μεθόδους που εφαρμόζουν οι επιχειρήσεις του τομέα·-  οι ταξινομήσεις κατά διαστάσεις και κατά ποιότητα που προβλέπει η οδηγία δεν είναι αρκετά λεπτομερείς και είναι πολύ θεωρητικές·-  οι ταξινομήσεις που προβλέπει η οδηγία δεν λαμβάνουν υπόψη τις προβλεπόμενες χρήσεις του ξύλου και δεν είναι προσαρμοσμένες στις ανάγκες της αγοράς·-  τα ευρωπαϊκά πρότυπα ποιότητας και μέτρησης θεωρούνται ως καλύτερη εναλλακτική λύση.Μόνο δύο κράτη μέλη δεν συμφώνησαν με την πρόταση για την κατάργηση της οδηγίας. Εκτός από μία ομοσπονδία, όλες οι ομοσπονδίες που εκπροσωπούσαν ιδιοκτήτες δασών και δασικές βιομηχανίες συμφώνησαν με την πρόταση για την κατάργηση της οδηγίας. Παρότι τα μέλη αυτής της ομοσπονδίας δεν χρησιμοποιούν τις μεθόδους μέτρησης που ορίζει η οδηγία, η ομοσπονδία δεν θεωρεί «αναγκαία» την κατάργησή της.Από τα αποτελέσματα της εν λόγω έρευνας, προκύπτει σαφώς ότι η οδηγία δεν έχει γενική εφαρμογή.Περισσότερες πληροφορίες σχετικά με τις απαντήσεις στην έρευνα υπάρχουν στο δικτυακό τόπο: http://ec.europa.eu/enterprise/forest_based/index_en.html2.3. ΑξιολόγησηΗ οδηγία 68/89/ΕΟΚ για την προσέγγιση των νομοθεσιών των κρατών μελών σχετικά με την ταξινόμηση της ακατεργάστου ξυλείας είχε εκδοθεί ως μέτρο για την ανάπτυξη της εσωτερικής αγοράς για τον εφοδιασμό των δασικών βιομηχανιών με πρώτες ύλες ξυλείας. Εντούτοις, η εφαρμογή της έχει περιοριστεί, επειδή δεν είναι υποχρεωτική και, γενικά, οι παράγοντες των αγορών ξυλείας συμφώνησαν και εφαρμόζουν άλλες μεθόδους μέτρησης και ταξινόμησης. Η εσωτερική αγορά πρώτων υλών ξυλείας έχει επεκταθεί, όπως και το εμπόριο με τρίτες χώρες, προφανώς χωρίς να δημιουργείται κανένα εμπόδιο λόγω της εφαρμογής διαφορετικών μεθόδων μέτρησης ή ταξινόμησης. Χρησιμοποιούνται άλλες μέθοδοι μέτρησης και ταξινόμησης και η κατάργηση της οδηγίας δεν θα επηρεάσει αρνητικά το εμπόριο ακατέργαστης ξυλείας. Επιπλέον, έχουν θεσπιστεί ευρωπαϊκά πρότυπα όσον αφορά τη μέτρηση και την ταξινόμηση του ξύλου, τα οποία μπορούν να χρησιμοποιηθούν, κατά περίπτωση, στις συναλλαγές στην αγορά ξύλου, θεωρούνται δε ως καλύτερη λύση.Η οδηγία 68/89/ΕΟΚ δεν είναι απαραίτητη για το εμπόριο στην εσωτερική αγορά ή για το εμπόριο με τρίτες χώρες και δεν παρατηρήθηκαν εμπόδια στο εμπόριο στο εν λόγω τομέα λόγω των εφαρμοζόμενων μεθόδων μέτρησης ή ταξινόμησης. Επομένως, αποφασίστηκε να μην αντικατασταθεί η οδηγία από άλλα νομοθετικά μέτρα ούτε να τροποποιηθεί.Ως εκ τούτου, η κατάργηση της οδηγίας είναι αναγκαία ώστε να απλουστευθεί το ρυθμιστικό περιβάλλον, μέσω της κατάργησης μιας μη ουσιαστικής πράξης η οποία έχει πολύ περιορισμένη εφαρμογή και δεν είναι απαραίτητη για λόγους που αφορούν την εσωτερική αγορά.3. Νομικά στοιχεία της πρότασης3.1. Αρχές της επικουρικότητας και της αναλογικότηταςΜε βάση τα αποτελέσματα της διαβούλευσης και της αξιολόγησης, είναι προφανές ότι οι στόχοι της οδηγίας 68/89/ΕΟΚ μπορούν να επιτευχθούν επαρκώς χωρίς κοινοτική νομοθεσία.3.2. Επιλογή του νομικού μέσου: η μορφή της νομοθετικής πράξηςΚατά γενικό κανόνα, όταν καταργείται μια πράξη εφαρμόζεται η αρχή των «παράλληλων μορφών», δηλαδή η κατάργηση της οδηγίας 68/89/ΕΟΚ θα έπρεπε να πραγματοποιηθεί μέσω οδηγίας για την κατάργησή της. Ωστόσο, λόγω των ειδικών συνθηκών στην περίπτωση αυτή, και συγκεκριμένα:-  η εν λόγω οδηγία θεσπίστηκε πριν από σχεδόν 40 χρόνια·-  τα συστήματα ταξινόμησης και μέτρησης που εισάγει η οδηγία είναι ξεπερασμένα και έχει διαπιστωθεί ότι τα συστήματα αυτά δεν χρησιμοποιούνται από τη βιομηχανία·-  επιπλέον, οι διατάξεις της οδηγίας σχετικά με την ταξινόμηση και τη μέτρηση δεν είναι υποχρεωτικές.Θεωρείται ότι μια απόφαση απευθυνόμενη στα κράτη μέλη και με άμεση εφαρμογή είναι η κατάλληλη μορφή πράξης. Το πλεονέκτημα της απόφασης είναι ότι υπογραμμίζει το ότι τα κράτη μέλη πρέπει να εξετάσουν την εθνική τους θέση ώστε να εξασφαλίσουν τη συνοχή μεταξύ των συστημάτων σε εθνικό και κοινοτικό επίπεδο μετά την κατάργηση της οδηγίας 68/89/ΕΟΚ.3.3. Δημοσιονομικές επιπτώσειςΗ πρόταση δεν έχει δημοσιονομικές επιπτώσεις.4. ΣυμπέρασμαΗ πρόταση για την κατάργηση της οδηγίας 68/89/ΕΟΚ περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας συμφωνεί με τα αποτελέσματα των διαβουλεύσεων με τα κράτη μέλη, τους ιδιοκτήτες δασών και τη βιομηχανία.Ωστόσο, είναι σημαντικό μετά την κατάργηση της οδηγίας 68/89/ΕΟΚ να καταργηθούν τα αντίστοιχα εθνικά μέτρα μεταφοράς της στο εθνικό δίκαιο, ώστε να επιτευχθεί το επιθυμητό πρακτικό αποτέλεσμα. Το σήμα «ταξινομημένη ΕΟΚ» δεν θα διατίθεται πλέον.Επίσης, είναι αναγκαίο να εξασφαλιστεί ότι τα πλεονεκτήματα της κατάργησης δεν θα ακυρωθούν από νέους εθνικούς κανόνες ή νέα τεχνικά εμπόδια. Κατά συνέπεια, είναι σημαντικό να σημειωθεί ότι όλοι οι εθνικοί κανόνες για την ταξινόμηση ακατέργαστης ξυλείας συμφωνούν με τις αρχές του άρθρου 28 της Συνθήκης και δεν αποτελούν εμπορικά εμπόδια. Έτσι, π.χ. οι εθνικοί κανόνες για τις μετρήσεις κατ’ όγκο ή κατά βάρος, ή για την ταξινόμηση κατά το είδος και το κοινό όνομα ή κατά τις διαστάσεις ή την ποιότητα, δεν πρέπει να εισάγουν εμπόδια στην ελεύθερη κυκλοφορία της ακατέργαστης ξυλείας στην εσωτερική αγορά. Επίσης, κάθε εθνικό μέτρο το οποίο μπορεί να θεωρηθεί ως τεχνικός κανονισμός για τους σκοπούς της οδηγίας 98/34/ΕΚ, πρέπει να γνωστοποιείται στην Επιτροπή σε μορφή σχεδίου.2006/0178 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την κατάργηση της οδηγίας 68/89/ΕΟΚ περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείαςΤΟ ΕΥΡΩΠΑΪΚΟ ΚΟ ΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής[1],τη γνώμη της Ευρωπαϊκής Οικονομικής και Κοινωνικής Επιτροπής[2],τη γνώμη της Επιτροπής των Περιφερειών[3],Αποφασίζοντας σύμφωνα με τη διαδικασία που θεσπίζεται στο άρθρο 251 της Συνθήκης[4],Εκτιμώντας τα ακόλουθα:(1) Οι κοινοτικές πολιτικές για τη βελτίωση της νομοθεσίας υπογραμμίζουν τη σημασία της απλούστευσης της εθνικής και της κοινοτικής νομοθεσίας ως βασικού στοιχείου για τη βελτίωση της ανταγωνιστικότητας των επιχειρήσεων και για την επίτευξη των στόχων της ατζέντας της Λισαβόνας.(2) Οι μέθοδοι μέτρησης και ταξινόμησης που ορίζονται στην οδηγία 68/89/ΕΟΚ του Συμβουλίου, της 23ης Ιανουαρίου 1968, περί προσεγγίσεως των νομοθεσιών των κρατών μελών σχετικά με την ταξινόμηση της ακατεργάστου ξυλείας[5] διαφέρουν από τις μεθόδους μέτρησης και ταξινόμησης που εφαρμόζονται σήμερα και γενικά στις συναλλαγές μεταξύ επιχειρήσεων στο δασικό τομέα και των δασικών βιομηχανιών και διαπιστώθηκε ότι δεν είναι προσαρμοσμένες στις ανάγκες της αγοράς.(3) Οι μέθοδοι μέτρησης και ταξινόμησης που προβλέπονται στην οδηγία 68/89/ΕΟΚ δεν είναι πλέον απαραίτητες για τους σκοπούς της εσωτερικής αγοράς.(4) Η οδηγία 68/89/EOK πρέπει επομένως να καταργηθεί.(5) Η κατάργηση της οδηγίας 68/89/ΕΟΚ συνεπάγεται ότι μετά την 31η Δεκεμβρίου 2008 το σήμα «ταξινομημένη ΕΟΚ» δεν θα διατίθεται πλέον για χρήση στο εμπόριο και ότι οι αντίστοιχοι εθνικοί κανόνες μεταφοράς πρέπει να καταργηθούν έως τις 31 Δεκεμβρίου 2008,ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η οδηγία 68/89/ΕΟΚ καταργείται με ισχύ από την 31η Δεκεμβρίου 2008.Άρθρο 2Η παρούσα απόφαση απευθύνεται στα κράτη μέλη.Άρθρο 3Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .Βρυξέλλες, […]Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ C της , σ[2] ΕΕ C της , σ[3] ΕΕ C της , σ[4] ΕΕ C της , σ[5] ΕΕ L 32 της 06/02/1968, σ. 12-15.